kardosdrur/scandi-wiki huggingface dataset:
Kasan

Kasan (, ; , ) er en by i den Russiske føderation og hovedstad i Republikken Tatarstan. Byen er beliggende ved Volga-floden og har  indbyggere, hvilket gør Kasan til den Russiske føderations sjettestørste by.

Geografi 

Kazan ligger på venstre bred af Volga-floden ved sammenløbet af Kasankafloden, 820 km øst for Moskva. På grund af sin geografiske placering har Kazan længe været et handelscenter mellem Øst- og Vestrusland. Byen ligger i tidszonen UTC + 3 (MSK).

Klima 

Kazan har koldt tempereret fastlandsklima. Den koldeste måned er januar med en gennemsnitstemperatur på -10,4 °C. Den varmeste måned er juli med en gennemsnitstemperatur på 20,2 °C. Den gennemsnitlige temperatur på årsbasis er 4,6 °C. Den gennemsnitlige årlige nedbørsmængde er 562 mm.

Historie 
Ifølge den seneste arkæologiske forskning menes Kasan at være grundlagt  e.v.t. af Volga-bulgarerne, et tartarisk nomadefolk, der beboede området øst for det daværende Kijevrige, som grænsefort mod Kijevriget. Byen nævnes første gang i 1391 i russiske annaler.

Kasan voksede sig til en større by i anden halvdel af 1200-tallet, hvor den tjente som et vigtigt handelscentrum for Den Gyldne Horde. I 1438 blev byen hovedstad i Kasan-khanatet.

I 1552 blev byen stormet og indlemmet i Rusland af zar Ivan den Grusomme. I dag er Kasan et vigtigt industri- og handelscentrum i den Russiske føderation.

Sport 
 Rubin Kasan, fodboldklub.
 Centralstadion. Kapacitet: 30.133 tilskuere.

Kultur 
Kasan er en etnisk smeltedigel med flere forskellige folkeslag og religioner. Byens kreml rummer både kirker og moskéer. Derudover har byen flere universiteter og har før i tiden været et centrum for teologi og videnskab.

De dominerende religioner er sunni-islam og russisk ortodoks kristendom.

Referencer

Eksterne henvisninger
Kirby

er en spilfigur skabt af Masahiro Sakurai, som arbejder for Nintendo. Kirby's første spil, var Kirby's Dream Land fra 1992 til Game Boy. I spillene er Kirby en helt, der oftest kan gå, løbe, hoppe, flyde, suge og spytte fjender. Dette gælder dog ikke for spillene Kirby: Power Paintbrush, Kirby: Mass Attack og Kirby and the Rainbow Paintbrush, hvor han i stedet styres ved hjælp af stylus og den berøringsfølsomme skærm på henholdsvis Nintendo DS og Wii U. I disse udgivelser bevæger Kirby sig ved at trille i en kugleform, og er bl.a. i stand til at tranformere til diverse nyttige genstande. Kirby's første navn var Popopo.

Da Kirbys første optræden var på Game Boyens monokrome skærm, kunne hans "rigtige" farve ikke blive vist i spillet. Kirby / Popopo har en special livskraft, som heder Warp star. Han møder desuden også den grådige konge King DeDeDe (DDD)som også har sin egen kanal, kanal DDD. Sakurai insisterede på, at Kirby var lyserød. Shigeru Miyamoto havde imidlertid forestillet sig ham som gul. På grund af denne uklarhed var der en del forvirring hos Nintendo America da spillet blev udgivet i Vesten. De amerikanske tegninger på spillets æske, kassette, manual, og endda tv-reklamen for Kirby's Dream Land, fremviste Kirby i hvid. Den japanske æske havde imidlertid Kirby i lyserød.

Spil

Kirby-serien

Super Smash Bros.-serien

Referencer 

Spilfigurer
Sport Club Corinthians Paulista

Sport Club Corinthians Paulista er en brasiliansk fodboldklub. Klubben har hjemmebane på Arena Corinthians i São Paulo.

Udover en række nationale mesterskaber har klubben to gange vundet titlen som verdens bedste klubhold (2000 og 2012).

Spillere

Titler 

Internationale

 Fifa Club World Cup (2): 2000, 2012

Kontinentale

 Copa Libertadores (1): 2012

 Recopa Sudamericana (1): 2013

Nationale

 Campeonato Brasileiro Série A (5): 1990, 1998, 1999, 2005 og 2011

 Copa do Brasil (3): 1995, 2002 og 2009

 Supercopa do Brasil (1): 1991

 Campeonato Brasileiro Série B (1): 2008

Referencer

Eksterne henvisninger 

 Corinthians websted

Corinthians Paulista, Sport Club
Etableret i 1910
São Paulo
Nordisk Detektor Forum

Nordisk Detektor Forum (NDF) er et nordisk amatørarkæologisk samarbejde, grundlagt 7. januar 2005, med henblik på at sammenslutte de nordiske amatørarkæologer, der har metaldetektoren som hovedinteresse.

Sammenslutningen der tæller enkeltmedlemmer og foreninger fra hele Norden. 

Forummets stifter, Christian Birkedal, har videregivet aktiviteterne til Jesper Janke Hansen.

NDF har igennem de seneste år udviklet og skabt en af verdens største amatørarkæologiske funddatabaser, med mange tusinde fund. Det gælder bl.a.:

fibler
sølvskatte
guldsmykker
mønter
gravfund
våben
genstande fra 2. verdenskrig
knapper
knive

Kilder og henvisninger

Arkæologi
Foreninger fra Danmark
Etableret i 2005
Gaffertape

Gaffertape (også gaffatape, sølvtape, ventilationstape, elefanttape og MacGyver-tape) er en stærk tape af vævet bomuld, der kan anvendes til mange ting. Det er oftest gråt eller sort, men kan fås i mange forskellige farver. De mange begreber dækker ikke over et bestemt produkt, men anvendes meget bredt om stort set alle typer af sølvfarvet tape med bomuldstråde. Tapen kan være bred eller smal og have forskellige egenskaber, eksempelvis kan den virke brandhæmmende eller vandskyende. Andre forskelle mellem forskellige typer er tapens klisterevne, og hvor let den kan rives over.

Etymologi 
Etymologisk stammer udtrykket "gaffertape" fra filmproduktioner, hvor en gaffer er en person der laver elektrikerlignende arbejde; kabeltræk til lyssætning, kamerasætning m.m. Idet kablerne skal fikseres anvendes tapen. Gaffer tape er per definition sort, så det ikke kan ses på scene/studiegulv. Er tapen sølvfarvet er det duct tape, der passer til blanke ventilationsrør. "Gaffatape" er en sproglig forvanskning af samme ord. Ordet "sølvtape" er opstået fordi tapen som oftest er sølvfarvet på den ikke-klistrende side. Tapen bliver ofte anvendt til interimistiske reparationer af ventilationskanaler og isolationsmateriale hvorfor tapen også omtales som "ventilationstape". Endelig fyldte tapen en stor del i serien MacGyver og af den grund bliver den også kaldt "MacGyver-tape".

Andre sprog 
På engelsk (og tilsvarende på en del andre sprog) skelner man ofte mellem gaffer tape og duct tape, hvor gaffertape refererer til en særligt solid type tape, men i Danmark bruges betydningerne ret flydende.

Fastgøringsemner med holdefunktion
Tape
Elitedivisionen

Elitedivisionen kan have flere betydninger:

 Elitedivisionen (fodbold) (1993–) – den bedste danske række i Danmarksturneringen i kvindefodbold.
 Elitedivisionen (volleyball) – den bedste række i dansk volleyball
 Elitedivisionen (tennis) – den øverste række i Dansk Tennis Forbunds danmarksmesterskab for hold
 Elitedivision (Squash) – bedste Squashrække i Danmarksturneringen i squash
Knut (flertydig)

Knut har flere betydninger:

 Knut – en isbjørn i Berlin Zoo.
 Knut (pisk) – en slags pisk.
 Knut – drengenavn.

Se også 
 Knud (dokumentarfilm)
 Knud
 
 Knude
Bahamas' Demokratiske Bevægelse

Bahamas Demokratiske Bevægelse (engelsk:Bahamas Democratic Movement (BDM)) er et liberalt populistisk politisk parti i Bahamas, uden parlamentarisk repræsentation. 

Partiet blev dannet i slutningen af 1998 i Nassau, og blev officielt sat i gang i februar 2000. Partiets grundlæggere var Cassius Stuart, Howard R. Johnson og en gruppe af studerende fra College of Bahamas. Partiet blev dannet, fordi grundlæggerne mente at unge mennesker (under 30) ikke var repræsenteret under den lovgivende forsamling i Bhamas regering. 

Et år efter dannelsen af partiet, brød Johnson og en gruppe af medlemmer ud af BDM og dannede Koalitionen for Demokratiske Reformer. 

Partiets nuværende formand er Cassius Stuart.

Demokratiske Bevægelse
Liberale partier
Koalitionen for Demokratiske Reformer

Koalitionen for Demokratiske Reformer (engelsk:Coalition for Democratic Reforms) er et liberalt politisk parti i Bahamas. Det blev dannet i 2002 og Dr. Bernard Nottage blev dets leder. CDR har ingen pladser i parlamentet. Partiet blev dannet af udbrydere fra Bahamas Demokratiske Bevægelse.

Bahamas
Liberale partier
Socorro

Socorro er navnet på følgende byer:
 Socorro, New Mexico, USA
 Socorro, Texas, USA
 Socorro, São Paulo, Brasilien
Socorro (New Mexico)

Socorro er en by i Socorro County i den amerikanske stat New Mexico. Byen er beliggende i Rio Grande Valley i ca. 1396 meters højde. Befolkningstallet var pr. 2000 på 8.877.

Byer i New Mexico
Johan Nielsen

Johan Rudolf Carl Nielsen (13. juli 1863 i København - 6. juli 1952 smst) var en dansk arkitekt.

Uddannelse 
Tømrerlære 1878, dimittent fra teknisk skole i 1882, optaget på kunstakademiet i 1882, med afgang i 1893. Han var medarbejder hos Wilhelm Petersen (1884-89), hos Hans J. Holm (1889-99) og med enkelte afbrydelser hos Andreas Clemmensen (1899-1911)

Stillinger 
Assistent ved Den Polytekniske Læreanstalt (1901-09), docent i husbygning (1909-36).

Udvalgte bygninger 

 Statsungdomshjemmet Prøven i Rødovre (1907)
 Davidskirken, Koldinggade 11 (1909-10)
 Palads Teatret (1917), sammen med Andreas Clemmensen
 Blågårds Kirke, Blågaards Plads (1925-26) sammen med Andreas Clemmensen

Projekter 
 Frilagerbyg­ning i København (1889) sammmen med Richard Bergmann
 Sporvejsmaster (1900)

Kilder 
 Weilbachs Kunsterleksikon 1947
 København før og nu – og aldrig (Bind 5) Udgivet af Bo Bramsen og Palle Fogtdal (1997) 

Arkitekter fra Danmark
Personer fra København
Danskere i 1900-tallet
Nationalromantiske arkitekter
Ansatte ved Danmarks Tekniske Universitet
Kirkearkitekter
Ans

Ans er en mindre by i Midtjylland med , beliggende i Grønbæk Sogn. Byen er den største by ved Tange Sø med beliggenhed tæt ved søens sydlige bred. Ans ligger i Region Midtjylland og hører til Silkeborg Kommune.

Den midtjyske by har egen kirke, Ans Kirke. Desuden har byen indkøbsmuligheder i form af blandt andet supermarkeder, brugskunst, blomsterhandler, hvidevarebutik, tæppehandler, frisører og møbelbutik. Yderligere har byen en folkeskole med cirka 500 elever.

Byen ligger ved primærrute 26, hovedvejen mellem Viborg og Aarhus. Fra Ans er der 8 kilometer til Rødkærsbro, 10 til Bjerringbro, 17 til Silkeborg og 21 til regionshovedbyen Viborg.

I 1970-2006 lå byen i Kjellerup Kommune i Viborg Amt.

Tange Sø Folk Festival 
En årlig tilbagevendende begivenhed i Ans er Tange Sø Folk Festival, som finder sted i august måned. Musisk lægger festivalen sig op af skotske og irske folk genre. Desuden er der ofte indslag af kendte danske bands med folkeligt islæt, eksempelvis Tørfisk og De Gyldne Løver.

Kilder 

Byer i Silkeborg Kommune
Gudenå
Vendsyssels Sportscollege

Vendsyssels Sportscollege er en uddannelsesinstitution, hvor man kan dyrke idræt i forbindelse med sin ungdomsuddannelse, det være sig fodbold, ishockey, håndbold eller floorball. Man har mulighed for at gå på STX, HTX, HHX, HF og HG.

Det ligger i den nordjyske by Frederikshavn, hvilket resulterer i at mange elever er fra nærområdet. Dog har Nordjyllands Sportscollege deres eget kollegium, så hvis man kommer langvejs fra er der mulighed for at bo der. Bl.a. har Nordjyllands Sportscollege haft elever fra Grønland, Færøerne, Sverige, Norge og sågar Venezuela.

Fra åbningen i 1996 og frem til og med 2012 hed det Nordjyllands Sportscollege, men grundet ændringer i strukturen, blev navnet ændret til Vendsyssels Sportscollege fra sommeren 2012.

Samarbejder 
Nordjyllands Sportscollege arbejder sammen med FFI på fodboldlinjen, Frederikshavn Fox og FFI Håndbold på håndboldlinjen, Frederikshavn White Hawks og Kraftcenter på ishockeylinjen og Frederikshavn Bulldogs på floorballlinjen.

Kendte elever 
Blandt de mest kendte, der tidligere har været elev på Nordjyllands Sportscollege, kan nævnes fodboldspillerne Morten Nordstrand, samt ishockeyspillerne Stefan Lassen og Jesper Jensen.

Trænere 
Blandt trænerkapaciteterne på Nordjyllands Sportscollege finder man bl.a. Peter Enevoldsen på fodboldlinien, Mette Nielsen på håndboldlinien, Henrik Christiansen og Esben Nedermark på ishockeylinien og Jesper Thomsen på floorballlinien

Årets College-elev 
Hvert år kåres "Årets Collegeelev" på hver linje og en for hele Sportscollege, kaldet "Årets Super Collegelev".

Referencer

Ekstern henvisning 
 Vensyssels Sportscollege 

Uddannelsesinstitutioner i Danmark
Uddannelse i Frederikshavn
Sport i Frederikshavn
Andala

Andala er en grønlandsk tegneseriefigur skabt af Nuka K. Godtfredsen. Andala er Grønlands svar på Georg Gearløs.

Nuka modtog i 2002 den grønlandske Aron-pris for tegneserien.

Igennem fire år har striberne med Andala været bragt ugentligt i den grønlandske avis Sermitsiaq.

Andalas bedrifter er samlet i to hæfter. Seneste hæfte udkom i farver i efteråret 2006 på forlaget BIOS

Eksterne henvisninger
Andalas hjemmeside 

Tegneseriefigurer
Kultur i Grønland
Mikkjal T. Hentze

Mikkjal Theodor Hentze (født 8. december 1986) er en færøsk fodboldspiller, som tidligere har spillet i Danmarksserien for Frederikshavn FI. Han har spillet for det færøske U19-landshold og været til prøvetræning i hollandske PSV Eindhoven. Han har derudover tidligere spillet for den færøske klub B71.

Han blev i 2007 kåret som årets collegeelev på fodboldlinjen på Nordjyllands Sportscollege.
Fra 2012-16 spillede Mikkjal på højt niveau i hovedstadsklubben AB Argir

 

Fodboldspillere fra Færøerne
Budstikken

Budstikken har flere betydninger:
 Budstikken (illegalt blad) – Hovednavnet for en række illegale blade udgivet under besættelsen i 2. Verdenskrig.
 Budstikken (ugeavis) 
 Budstikken (kurervirksomhed)
 Budstikken (dansk tidsskrift) – udgivet 1852-79
Kenneth Matz

Kenneth Matz (født 25. april 1977) er en dansk fodboldspiller, hvis primære position er som midtbanespiller. Han var anfører hos Amager United i Danmarksserien, inden han ved årsskiftet 2005/06 skiftede til naboerne i Boldklubben 1908 efter utilfredshed med en sag, der involverede Amager Uniteds ledelse.

Spillerkarriere 
Kenneth Matz har i sin spillerkarriere fortrinsvis spillet i amagerkanske fodboldklubber, herunder Kastrup Boldklub, Tårnby Boldklub, Boldklubben Fremad Amager, Amager United, Boldklubben Standard og Boldklubben 1908. Han havde en enkelt en enkelt afstikker til den nærliggende Valby-klub Boldklubben Frem, hvor han spillede på klubbens 1. divisionshold i perioden fra foråret 2001 til sommeren 2002. I efteråret 2002 skiftede han til Fremad Amager i 2. division. Han blev sidenhen hentet til Amager United af Jan Amtrup, hvor nåede han at spille 54 kampe og score 12 mål før karrieren gik til de daværende Danmarksserie-kollegaer fra B 1908.

Han spillede for B 1908 frem til sommeren 2009.

Trænerkarriere 
Da Jesper Heyde i efteråret 2009 blev fyret i B 1908, trådte Matz til som midlertidig cheftræner frem til årsskiftet 2009/2010.

Matz var assistent i Kastrup Boldklub, inden han den 2. maj 2013 blev ansat som ny cheftræner, da klubben valgte at fyre Michael Bo Nielsen. Han var træner for Kastrup Boldklub frem til den 14. november 2014, hvor han sammen med assistenttræner Ken List blev afskediget grundet dårlige resultater.

Kilder 
 Kenneth Matz profil på b1908.dk

Referencer 

Fodboldspillere fra Danmark
Fodboldspillere fra Kastrup Boldklub
Fodboldspillere fra Brøndby IF
Fodboldspillere fra B 1908
Fodboldspillere fra Tårnby Boldklub
Fodboldspillere fra Boldklubben Frem
Fodboldspillere fra Fremad Amager
Fodboldtrænere fra B 1908
Fodboldtrænere fra Kastrup Boldklub
Fussing Sø

Fussing Sø er en langsø i Østjylland beliggende tæt ved Fussingø, 10 km vest for Randers. Søen hører med sine 220 ha, 3,6 km længde og 29 meters dybde til blandt de større søer i Danmark. 

Fussing Sø er en af kilderne for Skals Å. Dens eget tilløb sker primært gennem en række kilder på søens bund. Søen omgives af Fussingø Skov, der tilhører godset. 

Søen er fredet, ligesom godset er det. Badning i søen er dog tilladt fra badepladsen. 
Fussing Sø er EU-habitatområde og en del af Natura 2000-område nr. 30 Lovns Bredning, Hjarbæk Fjord og Skals Ådal.

Kilder og henvisninger

Søer i Randers Kommune

Fredede arealer i Danmark
Celtic Frost

Celtic Frost var et ekstremmetal-band stiftet i 1984 i Zürich, Schweitz. Bandet var mest kendt for deres indflydelse på thrash metal, black metal, doom metal og dødsmetal.

Medlemmer 
 Tom Gabriel Fischer – Vokal, guitar, programmering
 Martin Eric Ain – Bas, vokal

Tidligere medlemmer 
 Curt Victor Bryant – Guitar, bas (1988 – 1993)
 Oliver Amberg – Guitar (1988 – 1989)
 Ron Marks – Guitar (1987)
 Anders Odden – Guitar (2006 – 2007)
 Dominic Steiner – Bas (1985)
 Reed St. Mark – Trommer, perkussion (1985 – 1988, 1992 – 1993)
 Stephen Priestly – Trommer, perkussion (1984, 1988 – 1992)
 Erol Unala – Guitar (2001 – 2006)
 Franco Sesa – Trommer, perkussion

Diskografi 
 Morbid Tales (1984)
 To Mega Therion (1985)
 Tragic Serenades (EP, 1986)
 Into the Pandemonium (1987)
 Cold Lake (1988)
 Vanity/Nemesis (1990)
 Monotheist (2006)

Ep'er og opsamlingsalbum 
 Emperor's Return (EP, 1985)
 I Won't Dance (EP, 1987)
 Parched With Thirst Am I and Dying (Opsamling, 1992)

Eksterne henvisninger 

 Officiel Celtic Frost hjemmeside

Fodnoter 

Black metal-grupper
Doom metal-grupper
Dødsmetalgrupper
Thrash metal-grupper
Musikgrupper fra Schweiz
Musikgrupper fra 1984
Rising Force

Rising Force er Yngwie J. Malmsteens debutalbum der blev udgivet i 1984 gennem Polydor Records.

Numre 
Alle sangene er af Malmsteen.

 "Black Star" – 4:53
 "Far Beyond The Sun" – 5:52
 "Now Your Ships Are Burned" – 4:11
 "Evil Eye" – 5:14
 "Icarus' Dream Suite Op.4" – 8:33
 "As Above, So Below" – 4:39
 "Little Savage" – 5:22
 "Farewell" – 0:49

Musikere 
 Yngwie J. Malmsteen – Alt elektronisk, akustisk guitar, bas og Taurus baspedal
 Barriemore Barlow – Trommer
 Jens Johansson – Keyboard
 Jeff Scott Soto – Vokal

Metalalbum
Debutalbum fra 1984
Århus Midtkredsen

Århus Midtkredsen blev oprettet i 1849 og nedlagt i 1970. 

I 1920-1970 var kredsen en opstillingskreds i Århus Amtskreds. I 1895-1918 var kredsen en valgkreds med navnet Aarhus Første Kreds. I 1849-1894 var kredsen en valgkreds med navnet Aarhus Kredsen. 

Folketingsvalgkredse før 1920
Folketingsvalgkredse 1920 til 1970
Esbjerg Bykredsen

Esbjerg Bykredsen er fra 2007 en nyoprettet opstillingskreds i Sydjyllands Storkreds. I 1920-2006 indgik området i andre opstillingskredse i Ribe Amtskreds. Kredsen består kun af Esbjerg by og altså ikke hele kommunen, dog også Fanø.

Kredsen består pr. 18. juni 2015 af følgende kommuner og valgsteder:

 Esbjerg Kommune
 Esbjerg Rådhus
 Skovbo Centeret
 Rørkjær
 Bakkeskolen
 Boldesager
 Østerbycentret
 Vitaskolen
 Sædding
 Kvaglund
 Ådalskolen
 Blåbjerggårdskolen
 Fanø Kommune
 Nordby
 Sønderho

Folketingskandidater pr. 26/11-2018

Valgkredsens kandidater for de pr. november 2018 opstillingsberettigede partier

Folketingsvalget 2011 
Pr. 30. august 2011 var der 47.943 stemmeberettigede i kredsen.

Ved Folketingsvalget 2011 var der følgende valgsteder:

Folketingsmedlemmer valgt i 2011
Bjarne Corydon, Socialdemokraterne
Henning Hyllested, Enhedslisten
Mike Legarth, Konservative Folkeparti
Lotte Rod, Radikale Venstre
Ulla Tørnæs, Venstre

Kilde
KMD's side om Folketingsvalget i 2011

Noter 

Folketingsvalgkredse
Esbjerg Omegnskredsen

Esbjerg Omegnskredsen er fra 2007 en nyoprettet opstillingskreds i Sydjyllands Storkreds. Den består af Esbjerg Kommune, dog foruden selve Esbjerg by som indgår i Esbjerg Bykredsen. Pr. 30. august 2011 er der 39.698 stemmeberettigede i kredsen.

I 1920-2006 indgik området i andre opstillingskredse i Ribe Amtskreds. I 1920-1970 var nogle sogne syd for Ribe dog en del af del af den sønderjyske storkreds.

Kredsen består pr. 18. juni 2015 af følgende kommuner og valgsteder:

 Esbjerg Kommune
 Skads
 Bryndum
 Hjerting
 Guldager
 Tjæreborg
 Sønderris
 Bramming
 Ribe
 Egebæk-Hviding
 Gredstedbro
 Mandø
 Høm
 Gørding

Folketingskandidater pr. 25. november 2018

Valgkredsens kandidater for de pr. november 2018 opstillingsberettigede partier

Folketingsvalget 2011

Valgsteder i kredsen 
Ved Folketingsvalget 2011 var der følgende valgsteder i kredsen:

Folketingsmedlemmer valgt i 2011
Marie Krarup, Dansk Folkeparti

Noter

Eksterne henvisninger 
 KMD's side om Folketingsvalget 2011 

Folketingsvalgkredse
Vejenkredsen

Vejenkredsen er fra 2007 en nyoprettet opstillingskreds i Sydjyllands Storkreds. Den består af Vejen Kommune og Billund Kommune.

Kredsens forgængere er Grindstedkredsen og Bækkekredsen der lå i Ribe Amtskreds samt Røddingkredsen der lå i Sønderjyllands Amtskreds.

Folketingskandidater pr. 25/11-2018

Valgkredsens kandidater for de pr. november 2018 opstillingsberettigede partier

Folketingsvalget 2011 
Kredsen havde pr. 30. august 2011 50.073 stemmeberettigede.

Ved Folketingsvalget 2011 var der følgende valgsteder:

Folketingsmedlemmer valgt i 2011
Anni Matthiesen, Venstre
Troels Ravn, Socialdemokraterne

Kilde
KMD's side om Folketingsvalget 2011

Noter 

Folketingsvalgkredse
The Simpsons Movie

The Simpsons Movie er en animationsfilm i 2D baseret på TV-serien The Simpsons. Den er produceret af Gracie Films for 20th Century Fox, med animation produceret af Film Roman. Filmen havde premiere i USA 27. juli 2007. Den fik premiere d. 3. august her i Danmark. James L. Brooks, Matt Groening, Al Jean, Mike Scully og Richard Sakai er producenter for filmen, og den er skrevet af elleve af TV-seriens mest profilerede manuskriptforfattere.

Plot 

Green Day giver koncert på en scene, der er placeret ovenpå Lake Springfield, hvor de uden held forsøger at få publikum til at interessere sig for miljøspørgsmål. De dør, da det forurenede vand i søen ætser deres scene væk, så den synker. Ved begravelsen får bedstefar et syn, der viser, at en stor katastrofe er på vej, men kun Marge tager det alvorligt. Lisa og en irsk dreng Colin afholder et seminar med titlen "En irriterende sandhed" (titlen er tydeligvis inspireret af titlen på filmen En ubekvem sandhed), der får overbevist byen om, at søen skal renses.

Imens får Homer lokket Bart til at stå på skateboard nøgen ned til Krusty Burger og tilbage, men politibetjent Wiggum fanger Bart og Homer nægter have noget med det at gøre. Ned Flanders trøster Bart efter ydmygelsen, mens Homer vælger at  adoptere en gris. Homer opbevarer gylle fra grisen i en tank i haven, men tanken bliver hurtig fyldt. Marge beder Homer om at køre den fyldte gylletank på en sikker affaldsplads, men Homer vælger en hurtigere løsning nemlig at smide den i Lake Springfield, hvilket gør søen mere forurenet end nogensinde. Lederen af USA's miljøbeskyttelsesvæsen EPA fortæller præsident Schwarzenegger, at Springfield er ekstremt forurenet, og at regeringen er nødt til at gøre noget. Præsidenten beordrer EPA til at sænke en stor glaskuppel over byen, så intet kan komme ind eller ud, og byen er helt isoleret fra omverdenen.

Stemmer

Taglines 
 See our family. And feel better about yours.
 For years, lines have been drawn...and then colored in yellow.
 The Simpsons Movie, in 2D!

DVD udgivelse 

Filmen udkom på dvd den 4. december 2007. Dvd'en indeholder kommentarspor med blandt andre Matt Groening og Richard Sakai, den engelske, norske og danske version med undertekster, scenevalg, bonusmateriale og selve filmen.  Bonusmaterialet handler om den gang Simpsons var med i American Idol og The Tonight Show.  Desuden er der fraklippede scener.

Fodnoter

Eksterne henvisninger 

 

The Simpsons
Film fra 2007
Tegnefilm fra USA
Komediefilm fra USA